فات الاوان لا تحذر شيفيد بعد التحذير
انا عثرت باول حجر والعثره عثره بنص بير
منهم لله اللي خانوني منهم لله
منهم لله اللي باعوني منهم لله
منهم لله اللي غدروني منهم لله
منهم لله اللي باعوني منهم لله
خلوا دمعي ينزل دم ولا جني بني ادم
منهم لله اللي خانوني منهم لله
منهم لله اللي ظلموني منهم لله
اعز سنين يا جرحي شايلهم وسط روحي
وجهين والعمله وحده وثوب امقدر عليهم
الشبه نفس الشبه والغدر مزروع بيهم
يا قلبي لا تستغرب كل شي اتشوف العيون
كل شي بهالزمن جايز وكل شي ممكن يكون
عدوك يرحم بحالك واعز احبابك يخون
اتصوروا حبي غباء وطيبتي العميه طريق
فرصه الهم للخيانه مثلوا دور الصديق
اللي كانت اغلى ناسي ويا صديقي ترافقت
عيني عينك بالخيانه وبالخجل ما فكرت
يا ذنب السويتا اني وبلعكس دنياي دارت
لان قلبي وفي وطيب هيج وياي صارت
شراح اسوي بالصور و وين اودي الذكريات
وين القى درب خالي ما الي بيه ذكريات
هيج يا دنيا البشر بارع بدور الخداع
غامض وما ينحزر وبوجهه اكثر من قناع
المن اشكي يا زمن ومنو اليسمع شكوتي
اسكت احسن يا زمن وبيدي اعالج حالتي
موتي ارحم من غدر اللي سميته صديق
اللي جازاني بخيانه وترك باعماقي الحريق
اني متعلم على الهم ومو جديد الهم علي
بعد اللي شافته عيوني من صديقي ومنها هيه
خلي كل شي يصير بيا
اعز سنين ياجرحي شايلهم وسط روحي
وجهين من عمله وحده وثوب مقدر عليهم
الشبه نفس الشبه والغدر مزروع بيهم
تصوروني الناس اغني و اني من الداخل مجروح
روحي مثل الطير ترفرف شيركص الطير المذبوح
الالم اه و الحزن اه و العذاااااااااااب و الجرووووح
تظلم لو ترحم يازمن ما عاد يأثر بيها
اذا اغلى اناس خانو شتعوووض انت بيه
صدقني ضلمك يازمن اهون الي من جروحي
على الاقل ظلمك ينسي و ما يظل يعذب روحي
ضيعتني يا صديقي و ظلمتني و جرحتني
وجرحت روحك و روحي و ظيعت مني الامان
اذا انت بيه تغدر لعد شي سوي الغريب
صديقي و جرحي منك واني لجروحك طبيب
روح الله الي يسامح اني ما عندي سماح
روح الملح والزاد خنته و الوفاء وياك راح
راح اعتبر اني اخسرتكم و خسرت كلشي بثواني
لكن الي يعز عليه راح اظل وحدي اعاني
انت يالي جنتي بعيوني ملاك
كلت انا عمري و عيوني فداك
جنتي بالنسبه الي مثل للحب و الجمال
كلمه ما كاتبها شاعر ولوحه من نسج الخيال
تصورتي الدنيا من غيري ابد ما تعيشين بيها
كلتي عنها ظلمه لكن نور وجهك مضويها
كلتي بليالي الشتاء عيوني ما تاخذ نوم
افكر بيك بردان لو دافي و شابع نوم
جنتي بالنسبه الي مثل للحب و الجمال
كلمه ما كاتبها شاعر و لوحه من نسج الخيال
عمري ما شكيت مره ورى هالطيبه خداع
ذيج العيون البريئه تغدر و تنكر بساع
هاجت الريح بغظبها و هزت بلحظه الشراع
كلشي راح كلشي ضاع
خوفي من خوفي لا يكبر خوفي ما تفارك الدمعه
و ابقى وحدي بالليالي ما اثق بضوه شمعه
المن اشكي .. !!؟؟ المن احجي ؟؟ ؟؟
المن ؟؟؟ و حجيي بس اني الاسمعه
هيه الدنيا شبيها حتى ترخص دمعك
المن تشكي و تبجي و منهو الي يسمعك
انسى جرحك انساه لا تعاود تذكراه
بالحسره و الاه هيجي تخلص عمرك
جنت عايش على الامل جانت احلام جميله
جنت اتفائل بكلشي و البنيته انتهى بليله
ظاكت الدنيا بعيوني و حسيت بنفسي غريب
و كلت يا روحي كافي ما بقى للطيب نصيب
لا الدنيا ما تسوى ولا تتخلى عن مجروح
الف ايد و ايد تنمد كدام الالم و يروح
بس اني اعثرت بأول حجر و العثره عثره بنص بير
ظيعت كلشي بحياتي و سلمت لسوء مصير
لا تحزن لا تتألم لا تندم على الي يفوت
حرام تعب عيونك و الدمعه عليك تموت
صامد بوجه الرياح شامخ بأصعب جراح
اصعب جراح ...... اصعب جراح .......
اصرخ يا ضمير
اصرخ اصرخ اصرخ يا ضمير
اصرخ بوجه الي يظلم
اصرخ بوجه الي يخون
اصرخ و صحي المنافق
اصرخ و صحي المخادع
يا ضمير .. يا ضمير .؟. يا ضميييييييييييييييييييير